Lisa 3
Viljandi Linnavalitsuse 12.01.2009
korraldusele nr 17

LAPSEHOIUTEENUSE  RAHASTAMISE  LEPING  NR ___

Leping on sõlmitud _____________________________________________Viljandis.

1.	Lepingu pooled:

1.1.	Toetuse eraldaja
Nimetus:	Viljandi linn	
Reg.kood:	75005222	
Esindaja:		
Esindusõigus:		
Asukoht:	Linnu 2, 71020 Viljandi	
Telefon:		
E-post:		

1.2.	Teenuse osutaja
Nimetus:		
Reg.kood/isikukood:		
Esindaja:		
Esindusõigus:		
Asukoht:		
Telefon:		
E-post:		
Arvelduskonto:		

2.	Lepingu eesmärk
Käesoleva lepingu eesmärk on vastavalt Viljandi Linnavolikogu 28. septembri 2007.a määrusele nr 57 „Lapsehoiuteenuse rahastamise kord” kokku leppida lapsehoiuteenuse toetuse eraldamises.

3. 	Lepingu tähtaeg
Leping kehtib lapsehoiuteenuse toetuse esmases taotluses viidatud tegevusloa kehtimise ajal. Lepingu tähtaeg lõpeb tegevusloa kehtimise lõppemise päeval.

4. 	Lepingu ese
4.1.	Toetuse eraldaja eraldab teenuse osutajale lapsehoiuteenuse toetuse iga lapsehoiuteenust kasutava lapse kohta Viljandi Linnavalitsuse kinnitatud kuumäärade alusel, kui on täidetud Viljandi Linnavolikogu 28. septembri 2007.a määruse nr 57 „Lapsehoiuteenuse rahastamise kord” (edaspidi rahastamise kord) §-s 6 kehtestatud eeldused.
4.2.	Toetuse eraldamise aluseks olevad andmed esitab teenuse osutaja taotluses, mis on koostatud vastavalt Viljandi Linnavalitsuse kinnitatud vormile. Toetuse eraldaja otsustab lapsehoiuteenuse rahastamise ning selle mahu üle iga kord esmase ja täiendava taotluse saamisel. Taotluse rahuldamisel eraldatakse toetus vastavalt taotluses esitatud andmetele arvestades Viljandi Linnavalitsuse kinnitatud toetuse kuumäärasid.
4.3.	Toetust ei eraldata aja eest, mil lapsehoiuteenuse osutamine on peatunud.
4.4.	Toetuse ülekandmine ja kasutamine toimub vastavalt rahastamise korra §-le 10 ja 11.

5.	Teenuse osutaja kohustused
5.1.	Teenuse osutaja osutab õigus- ja haldusaktidele vastavat lapsehoiuteenust.
5.2.	Teenuse osutaja esitab toetuse eraldajale kõik lapsehoiuteenuse osutamisega seotud andmed (Viljandi Linnavalitsuse kinnitatud vormidel) ning nõutud dokumendid. Andmete (teenuse osutajat, lapsi ja nende liikumist, lapsele osutatavat teenust puudutavate andmete) muutumisest tuleb teavitada toetuse eraldajat koheselt (hiljemalt viie tööpäeva jooksul).
5.3. 	Teenuse osutaja esitab aruanded vastavalt rahastamise korra §-le 15, samuti muud andmed, mida toetuse eraldaja nõuab lapsehoiuteenuse õigus- ja haldusaktidele vastavuse kontrollimiseks.
5.4. 	Teenuse osutaja kasutab toetust vastavalt rahastamise korrale.
5.5. 	Teenuse osutaja tagastab toetuse eraldaja põhjendatud nõudmisel saadud toetuse. Toetuse tagasinõudmisel, eraldamise lõpetamisel ja peatamisel lähtutakse rahastamise korrast.
5.6.	Teenuse osutaja lubab toetuse eraldajal teostada järelevalvet vastavalt rahastamise korrale.

6. 	Toetuse eraldaja kohustused
Toetuse eraldaja kannab taotluse rahuldamisel toetuse teenuse osutaja arvelduskontole vastavalt rahastamise korrale.

7.	Lepingu lõppemine
7.1.	Leping lõpeb tähtaja möödumisel.
7.2. 	Teenuse osutaja võib igal ajal lepingu lõpetada teatades sellest kirjalikult kolm kuud ette.
7.3.	Toetuse eraldaja võib lepingu ilma etteteatamistähtajata lõpetada, kui esinevad rahastamise korra §-s 14 loetletud alused (ei ole täidetud rahastamise korra §-s 6 loetletud eeldused, on esitatud valeandmeid, toetust ei kasutata sihipäraselt). Toetuse eraldajal on õigus nõuda toetus tagasi, kui see on alusetult saadud või teenuse osutaja on rikkunud õigusaktides sätestatud nõudeid. Teenuse osutajal tuleb tagastada toetus, mis on saadud alates nõuete rikkumisest või valeandmete esitamisest.
8. 	Lõppsätted
8.1.	Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtpäeval.
8.2.	Lepinguga seonduvaid eriarvamusi ja vaidlusi lahendavad pooled läbirääkimiste teel. Kokkuleppe mittesaavutamisel lahendatakse vaidlus seaduses ettenähtud korras.
8.3.	Leping on koostatud kahes identses võrdset juriidilist jõudu omavas eksemplaris, millest üks eksemplar jääb toetuse eraldajale ja teine teenuse osutajale.

Toetuse eraldaja:					Teenuse osutaja: